*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*139. számú előterjesztés*

Bátaszék Város Önkormányzat Képviselő-testületének 2022. augusztus 31-én

16 órakor megtartandó ülésére

A 2023. évi energia beszerzés alternatíváinak megvitatása

|  |
| --- |
| **Előterjesztő:** Dr. Bozsolik Róbert polgármester  **Készítette**: Tóthné Lelkes Erika pénzügyi irodavezető    **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  PG Bizottság: 2022. 08. 30. |

**Tisztelt Képviselő-testület!**

Ismert Önök előtt, hogy a veszélyhelyzet ideje alatt az egyetemes szolgáltatásra jogosultak körének meghatározásáról szóló 217/2022. (VI. 17.) Kormányrendelet (a továbbiakban: Kormányrendelet) értelmében 2022. augusztus 1. napjától az önkormányzatok nem jogosultak sem a villamos energia, sem a gázenergia vonatkozásában az egyetemes szolgáltatásra.

A hivatkozott jogszabály előírásainak megfelelően - az augusztus elsejétől történő folytatólagos ellátás érdekében - az egyetemes szolgáltatók felé az érintett fogyasztási helyeinket megjelölve megküldtük a szükséges nyilatkozatunkat annak érdekében, hogy végső menedékes jogintézmény keretében villamosenergia és földgáz-ellátásban részesülhessünk. Az ezzel kapcsolatos szerződés a Kormányrendelet 3. § (5) bekezdése alapján 2022. augusztus 1. napjával, a jogszabály erejénél fogva létrejött és hatályba lépett, de 2022. december 31. napján 24.00 órakor minden további jognyilatkozat nélkül meg is szűnik. Önkormányzatunknak november 30. napjáig kötelezettsége írásban tájékoztatni a szolgáltatót, ha a szerződés határozott idejének elteltét követően az ellátást más kereskedő útján kívánja beszerezni. Amennyiben e kötelezettségnek nem teszünk eleget, 2023. január elsején villamosenergia-vásárlási illetve földgáz-ellátási jogviszony jön létre a szolgáltató üzletszabályzatában meghatározott általános feltételek mellett, tehát a szerződéskötés kondíciói akkor lesznek ismertek.

**Önkormányzatunknak ebben a helyzetben azt kell mérlegelnie, hogy az előre nem ismert, a menedékes szerződésből átforduló energia-vásárlási jogviszonyban az akkori általános szerződési feltételek mellett megállapított árat választja, vagy beszerzés útján elért árral más szolgáltatóval köt szerződést.** Jelenleg nagyon sok a bizonytalanság. Nincs információ arról, hogy az önkormányzati szférát érintően lesz-e esetleg a menedékes árhoz hasonló díjtétel, illetve hogy alakul a piaci árhoz képest az „átforduló” ár. Azt sem lehet megállapítani, hogy kedvezőbb árat tudnánk-e elérni beszerzés során megajánlott árral.

Tény, hogy mind a villamos energia, mind a gázbeszerzés tekintetében az éves mennyiség meghaladja a közbeszerzési értékhatárt, ezért jogszerűen csak közbeszerzési eljárás lefolytatásával választható ki a szolgáltató.

Az energiaellátás biztosítása érdekében szükséges folyamat előre haladása érdekében közbeszerzési szakértői tevékenység elvégzésére ajánlatok kerültek bekérésre.

Az ajánlattételre szóló felhívást három ügyvédi irodának küldtük ki.

Az ajánlattételi határidő lejártáig kettő ajánlattevő nyújtotta be ajánlatát. Az ajánlatok a formai és a tartalmi szempontoknak megfelelnek. (A jegyzőkönyv az előterjesztés1.sz. mellékletét képezi.)

Az ajánlattevők az árajánlatban az alábbi szolgáltatási díjat ajánlották meg:

1. Az ajánlattevő neve: Bakó Ügyvédi Iroda

7090 Tamási, Petőfi S. u. 12.

Ajánlati ár: 1.200.000,-Ft + 27% Áfa, azaz 1.524.000 Ft

2. Az ajánlattevő neve: Kunfalvi Ügyvédi Iroda

1054 Budapest, Szemere u. 23. fe.1.

Ajánlati ár: 700.000,-Ft + 27% Áfa, azaz 889.000 Ft

Kérem a Tisztelt Testületet, hogy hozzon döntést az alábbi határozati javaslatok szerinti alternatívákból történő választással.

**A**/ ***H a t á r o z a t i j a v a s l a t :***

**Villamosenergia- és gázbeszerzés lefolytatásához közbeszerzési szakértő kiválasztására**

Bátaszék Város Önkormányzata Képviselő-testülete;

1. az energia beszerzéssel összefüggő közbeszerzési szakértői tevékenység ellátására a legalacsonyabb bruttó ajánlati árat adó Kunfalvi Ügyvédi Irodát (1054 Budapest, Szemere u. 23. fe.1.) bízza meg,
2. a feladat ellátásához szükséges bruttó **889.000,- Ft** megbízási díj kifizetését az önkormányzat 2022. évi költségvetésének terhére biztosítja.

*Határidő: 2022. szeptember 10.*

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: Kunfalvi Ügyvédi Iroda

Bátaszéki KÖH városüz. iroda

Bátaszéki KÖH pénzügyi iroda

irattár

**B**/ ***H a t á r o z a t i j a v a s l a t :***

**Villamosenergia- és gázbeszerzés lefolytatásához közbeszerzési szakértő kiválasztására irányuló eljárás eredménytelenné nyilvánítására**

Bátaszék Város Önkormányzata Képviselő-testülete;

1. az energia beszerzéssel összefüggő közbeszerzési szakértői tevékenység ellátására kiírt ajánlattételi eljárást eredménytelenné nyilvánítja, a 2022. évben nem kíván közbeszerzést lefolytatni a 2023. évre vonatkozó energia beszerzés biztosítására,
2. felkéri a Polgármestert, hogy adjon folyamatos tájékoztatást az energiabeszerzés feltételeinek alakulásáról.

*Határidő: 2022. szeptember 10.* (*a határozat megküldéséért), illetve folyamatos (tájékoztatás vonatkozásában)*

*Felelős*: Dr. Bozsolik Róbert polgármester

*Határozatról értesül*: Bátaszéki KÖH városüz. iroda

Bátaszéki KÖH pénzügyi iroda

irattár